Anete Horelika
Anete Horelika (dzimusi 1987. gada 23. jūlijā Rīgā) ir latviešu basketboliste, spēlē vieglās uzbrucējas pozīcijā, Latvijas sieviešu basketbola izlases dalībniece. Pašlaik (2013) pārstāv Nīderlandes klubu ProBuild Lions. Karjeras laikā pārstāvējusi Latvijas un Spānijas klubus. 2009.—2010. gada sezonā SK Cēsis sastāvā izcīnīja 2. vietu Latvijas un Lietuvas čempionātā. 2011.—2012. gada sezonā SK Cēsis sastāvā kļuva par Latvijas čempioni. 2012. gada septembrī pārgājusi uz Nīderlandes klubu ProBuild Lions, tā sastāvā izcīnīja uzvaru Nīderlandes kausa izcīņā un Nīderlandes čempionātā. Latvijas nacionālās izlases sastāvā debitējusi 2010. gada 15. jūlijā.